
A szegedi Anna és a szolnoki Áldás kút gyógyvizeinek vizsgálata

Dolgozatom témájának kiindulópontja a mára már súlyos problémává vált globális vízhiány. Az ivóvíz elengedhetetlen az egészséges életmód fenntartáshoz, valamint a mezőgazdaság és az élelmiszeripar megfelelő működéséhez. Munkám célja, hogy a vízhőmérséklet, a pH és az ásványianyagtartalom mérésével, a nátrium- és káliumion mennyiségi meghatározásával, valamint egyéb ionok jelenlétének kimutatásával, illetve érzékszervi és mikrobiológiai vizsgálatokkal összehasonlítsam az előtörténetükben hasonló szolnoki Áldás és szegedi Anna kút gyógyvízét.



